

**Инвестициялық салықтық преференциялардың қолданылу мерзімдерін белгілеу туралы**

Қазақстан Республикасы Үкіметінің 2008 жылғы 29 желтоқсандағы N 1285 Қаулысы

      "Инвестициялар туралы" Қазақстан Республикасының 2003 жылғы 8 қаңтардағы Заңы 14-бабының 3-тармағына сәйкес Қазақстан Республикасының Үкіметі **ҚАУЛЫ ЕТЕДІ:**   
      1. Мынадай заңды тұлғалар үшін берілетін инвестициялық салықтық преференциялардың қолданылу мерзімдері белгіленсін:   
      1) "Жамбыл облысы Мойынқұм ауданының Мыңарал кентінде цемент зауытын салу" инвестициялық жобасы бойынша "Жамбыл цемент өндірістік компаниясы" жауапкершілігі шектеулі серіктестігіне:   
      корпоративтік табыс салығы бойынша - тіркелген активтерді іске қосқан сәттен бастап 10 (он) күнтізбелік жыл;   
      мүлік салығы бойынша - тіркелген активтерді іске қосқан сәттен бастап 5 (бес) жыл;   
      жер салығы бойынша - тіркелген активтерді іске қосқан сәттен бастап 5 (бес) жыл;   
      2) "Қарағанды облысының Бұхар жырау ауданында цемент зауытын салу" инвестициялық жобасы бойынша "Сарыарқа Цемент" жауапкершілігі шектеулі серіктестігіне:   
      корпоративтік табыс салығы бойынша - тіркелген активтерді іске қосқан сәттен бастап 7 (жеті) күнтізбелік жыл;   
      мүлік салығы бойынша - тіркелген активтерді іске қосқан сәттен бастап 5 (бес) жыл;   
      3) "Қызылорда облысында табақты шыны өндірісін ұйымдастыру" инвестициялық жобасы бойынша "EURASIA FLOAT GLASS" акционерлік қоғамына:   
      корпоративтік табыс салығы бойынша - тіркелген активтерді іске қосқан сәттен бастап 10 (он) күнтізбелік жыл;   
      мүлік салығы бойынша - тіркелген активтерді іске қосқан сәттен бастап 5 (бес) жыл.   
      2. Осы қаулы қол қойылған күнінен бастап қолданысқа енгізіледі.

*Қазақстан Республикасының*   
*Премьер-Министрі                                    К. Мәсімов*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК